SPRÁVA KOMISIE O ČINNOSTI VÝBOROV POČAS ROKA 2011 /* COM/2012/0685 final */





SPRÁVA KOMISIE O ČINNOSTI VÝBOROV POČAS ROKA 2011 V súlade s článkom 10 ods. 2 nariadenia (EÚ) č. 182/2011, ktorým sa stanovujú pravidlá a všeobecné zásady mechanizmu, na základe ktorého členské štáty kontrolujú vykonávanie vykonávacích právomocí Komisie[1] („nariadenie o komitológii“), Komisia týmto predkladá výročnú správu o činnosti výborov za rok 2011. Táto správa obsahuje prehľad vývoja komitologického systému v roku 2011 a zhrnutie činností výborov. K správe je pripojený pracovný dokument útvarov Komisie obsahujúci podrobnú štatistiku týkajúcu sa práce v jednotlivých výboroch. 1. Prehľad vývoja komitologického systému v roku 2011 Nariadenie o komitológii bolo Európskym parlamentom a Radou prijaté dňa 16. februára 2011 a nadobudlo účinnosť dňa 1. marca 2011. Nariadenie zrušilo rozhodnutie o komitológii z roku 1999[2] a nahradilo postupy stanovené v tomto rozhodnutí iba dvoma postupmi (konzultačných postupom a postupom preskúmania). 1.1. Nové komitologické postupy Podľa článku 2 nariadenia o komitológii sa postup preskúmania používa najmä v prípade i) opatrení so všeobecnou pôsobnosťou a ii) opatrení s potenciálne dôležitým vplyvom (napr. v daňovej oblasti alebo poľnohospodárskej politike EÚ), zatiaľ čo konzultačný postup sa vo všeobecnosti používa pri všetkých ostatných vykonávacích opatreniach. 1.1.1 Postup preskúmania (článok 5 nariadenia o komitológii) Ak základný akt odkazuje na postup preskúmania, výbor vydá svoje stanovisko k návrhu vykonávacieho aktu kvalifikovanou väčšinou: · Ak kvalifikovaná väčšina hlasuje za návrh vykonávacieho aktu (pozitívne stanovisko), Komisia ho prijme. · Ak kvalifikovaná väčšina hlasuje proti návrhu vykonávacieho aktu (záporné stanovisko), Komisia ho nemôže prijať[3]. V takýchto prípadoch môže Komisia: (1) úplne stiahnuť návrh vykonávacieho aktu, ak sa nepovažuje za nevyhnutný, (2) zmeniť a doplniť návrh vykonávacieho aktu, ak sa považuje za nevyhnutný, a predložiť revidovanú verziu (tomu istému) výboru do dvoch mesiacov od doručenia záporného stanoviska, alebo (3) predložiť ten istý návrh, ak sa považuje za nevyhnutný, odvolaciemu výboru (pozri nižšie) do jedného mesiaca od doručenia záporného stanoviska. · Ak za návrh vykonávacieho aktu alebo proti nemu nehlasuje kvalifikovaná väčšina (žiadne stanovisko), Komisia sa môže rozhodnúť prijať návrh vykonávacieho aktu, stiahnuť ho alebo zmeniť a doplniť tento návrh a predložiť ho (tomu istému) výboru. Existujú však určité prípady, v ktorých Komisia nemôže prijať návrh vykonávacieho aktu[4], konkrétne: (1) ak sa týka niektorej z nasledujúcich citlivých oblastí: zdaňovania, finančných služieb, ochrany zdravia alebo bezpečnosti ľudí, zvierat alebo rastlín alebo konečných mnohostranných ochranných opatrení, alebo (2) ak základný právny akt ustanovuje, že návrh vykonávacieho aktu nemožno prijať bez vydania stanoviska, alebo (3) ak je proti tomu jednoduchá väčšina všetkých členov výboru. V týchto troch prípadoch má Komisia rovnaké možnosti ako v prípade záporného stanoviska. 1.1.2 Konzultačný postup (článok 4 nariadenia o komitológii) V rámci konzultačného postupu výbor vydá stanovisko k návrhu vykonávacieho aktu, pričom tak v prípade potreby urobí na základe hlasovania jednoduchej väčšiny všetkých svojich členov. Stanovisko výboru v rámci konzultačného postupu nie je právne záväzné, ale Komisia musí v maximálnej miere zohľadniť závery diskusie prebiehajúcej vo výbore a vydané stanovisko výboru predtým, než rozhodne o návrhu vykonávacieho aktu. 1.1.3 Okamžite uplatniteľné vykonávacie akty („postup pre naliehavé prípady“) Podľa nariadenia o komitológii môže základný akt v naliehavých prípadoch Komisii umožniť prijať okamžite uplatniteľné vykonávacie akty. Tento „postup pre naliehavé prípady“ nie je osobitným komitologickým postupom, ale skôr „variantom“ postupu preskúmania alebo konzultačného postupu. V rámci postupu pre naliehavé prípady môže Komisia bez toho, aby sa najprv poradila s výborom, prijať vykonávací akt, ktorý sa okamžite uplatňuje a zostáva v platnosti na obdobie, ktoré zvyčajne nepresahuje šesť mesiacov. Komisia predloží prijatý akt príslušnému výboru až po jeho prijatí (najneskôr do 14 dní od jeho prijatia), aby získala stanovisko výboru v súlade s príslušným komitologickým postupom (konzultačným postupom alebo postupom preskúmania). Pokiaľ sa uplatňuje postup preskúmania, Komisia musí v prípade negatívneho stanoviska výboru okamžite zrušiť predmetný vykonávací akt. 1.2 Odkazy na predchádzajúce komitologické postupy S cieľom zabezpečiť plynulý prechod medzi režimom stanoveným v rozhodnutí o komitológii a novým komitologickým režimom, nariadenie o komitológii stanovuje automatické prispôsobenie sa starých postupov novým postupom (článok 13). V dôsledku toho sa všetky odkazy na postupy stanovené v rozhodnutí o komitológii (konzultačné, riadiace, regulačné a ochranné postupy) majú chápať ako odkazy na zodpovedajúce postupy v nariadení (od 1. marca 2011 sa z pôvodného konzultačného postupu stal nový konzultačný postup, z pôvodných riadiacich a regulačných postupov sa stal postup preskúmania a z pôvodného ochranného postupu sa stal postup pre naliehavé prípady). Jedinou výnimkou je regulačný postup s kontrolou. Tento postup sa dočasne naďalej uplatňuje (podľa článku 5a rozhodnutia o komitológii) v základných aktoch, ktoré naň odkazujú, až pokiaľ tieto akty nebudú formálne zmenené a doplnené a prispôsobené Lisabonskej zmluve. Od 1. marca 2011 preto komitologické výbory pracujú podľa postupov stanovených v nariadení o komitológii: podľa konzultačného postupu (článok 4 nariadenia o komitológii) a postupu preskúmania (článok 5 nariadenia o komitológii), ako aj podľa regulačného postupu s kontrolou stanoveného v článku 5a „starého“ rozhodnutia o komitológii. 1.3 Úloha odvolacieho výboru Kontrolný mechanizmus zavedený nariadením o komitológii zahŕňa ako súčasť postupu preskúmania možnosť postúpenia veci odvolaciemu výboru. Odvolací výbor je tiež komitologickým výborom, t. j. pozostáva zo zástupcov členských štátov, predsedá mu Komisia a uplatňuje rovnaké pravidlá hlasovania (kvalifikovaná väčšina). Na rozdiel od ostatných komitologických výborov však nie je stálym orgánom; v skutočnosti predstavuje procedurálny nástroj, vďaka ktorému majú členské štáty príležitosť opätovne diskutovať na vyššej úrovni zastúpenia. Dôsledky hlasovania v odvolacom výbore sú: (1) v prípade kladného stanoviska Komisia prijme vykonávací akt, (2) v prípade žiadneho stanoviska Komisia môže prijať akt[5], (3) v prípade záporného stanoviska Komisia nemôže prijať akt. 1.4 Úloha Parlamentu a Rady Obaja zákonodarcovia musia byť náležite a nepretržite informovaní o činnosti výboru prostredníctvom komitologického registra, ktorý bol prispôsobený novým postupom. Článok 10 nariadenia o komitológii upresňuje, ktoré dokumenty musia byť zaslané EP a Rade v rovnakom čase, keď sú zaslané členom výboru. Parlament a Rada majú tiež právo kontroly návrhov vykonávacích aktov, ktoré sú založené na aktoch prijatých v rámci spolurozhodovania. To znamená, že môžu v akomkoľvek štádiu postupu oznámiť Komisii, že návrh presahuje vykonávacie právomoci stanovené v základnom akte. V takom prípade musí Komisia návrh prehodnotiť a informovať Parlament a Radu o tom, či zamýšľa návrh ponechať, zmeniť alebo doplniť, alebo ho vziať späť (článok 11 nariadenia o komitológii). 1.5 Nový štandardný rokovací poriadok pre výbory Nariadenie o komitológii stanovuje, že Komisia prijíma štandardný rokovací poriadok (článok 9). Nový štandardný rokovací poriadok pre komitologické výbory prijala Komisia dňa 8. júla 2011[6]. Na jeho základe majú výbory prijať svoj individuálny rokovací poriadok jednoduchou väčšinou svojich členov, a to na návrh predsedu výboru. Ak je to potrebné, existujúce výbory musia prispôsobiť svoj rokovací poriadok novému štandardnému rokovaciemu poriadku. 2. Prehľad činností 2.1 Počet výborov a zasadnutí Je dôležité rozlišovať medzi výbormi komitológie na jednej strane a inými subjektmi, najmä „expertnými skupinami“ vytvorenými samotnou Komisiou na strane druhej. Expertné skupiny poskytujú Komisii odborné poradenstvo pri príprave a vykonávaní politík[7], zatiaľ čo komitologické výbory pomáhajú Komisii pri uplatňovaní vykonávacích právomocí, ktoré jej boli udelené základnými právnymi aktmi. Táto správa sa zameriava výhradne na komitologické výbory. Počet komitologických výborov k 31. decembru 2011 sa uvádza podľa jednotlivých oblastí činnosti (pozri tabuľku I). Na účely porovnania sa uvádzajú aj údaje z minulého roka (stav k 31. decembru 2010). TABUĽKA I — Celkový počet výborov (2011) Oblasť politiky || 2010 || 2011 Poľnohospodárstvo a rozvoj vidieka (AGRI) || 14 || 14 Úrad pre boj proti podvodom (OLAF) || 1 || 1 Rozpočet (BUDG) || 2 || 2 Oblasť klímy (CLIMA) || 4 || 4 Komunikácia (COMM) || 1 || 1 Rozvoj a spolupráca – EuropeAid (DEVCO) || 6 || 6 Hospodárske a finančné záležitosti (ECFIN) || 1 || 1 Vzdelávanie a kultúra (EAC) || 7 || 7 Zamestnanosť, sociálne záležitosti a začlenenie (EMPL) || 4 || 4 Energetika (ENER) || 14 || 15 Rozšírenie (ELARG) || 4 || 4 Podnikanie a priemysel (ENTR) || 30 || 31 Životné prostredie (ENV) || 32 || 30 Útvar pre nástroje zahraničnej politiky (FPI) || 4 || 4 Zdravie a ochrana spotrebiteľov (SANCO) || 22 || 24 Vnútorné záležitosti (HOME) || 10 || 11 Humanitárna pomoc a civilná ochrana (ECHO) || 2 || 2 Informatika (DIGIT) || 1 || 1 Informačná spoločnosť a médiá (INFSO) || 6 || 7 Vnútorný trh (MARKT) || 13 || 13 Spravodlivosť (JUST) || 13 || 13 Námorné záležitosti a rybné hospodárstvo (MARE) || 4 || 5 Mobilita a doprava (MOVE) || 29 || 29 Regionálna politika (REGIO) || 1 || 1 Výskum (RTD) || 6 || 6 Generálny sekretariát (SG) || 0 || 2* Štatistika (ESTAT) || 8 || 8 Dane a colná únia (TAXUD) || 10 || 11 Obchod (TRADE) || 10 || 11 SPOLU: || 259 || 268 * Vrátane odvolacieho výboru (pre potreby komitologického registra je odvolací výbor zaevidovaný ako výbor, za ktorý zodpovedá SG, no v praxi ho riadia všetky uvedené služby). V roku 2011 by sa komitologické výbory vo všeobecnosti mohli rozdeliť do skupín podľa použitého postupu (konzultačný postup, postup preskúmania, regulačný postup s kontrolou — pozri tabuľku II). Keďže niektoré výbory uplatňovali viacero postupov, boli oddelené od výborov pôsobiacich v rámci jediného postupu. TABUĽKA II — počet výborov na základe uplatneného postupu (2011) || Druh postupu || Konzultačný || Preskúmanie || Regulačný s kontrolou || Uplatňujúci niekoľko postupov || SPOLU: AGRI || || 11 || || 3 || 14 BUDG || 1 || 1 || || || 2 CLIMA || || || || 4 || 4 COMM || || 1 || || || 1 DEVCO || || 5 || || 1 || 6 DIGIT || || 1 || || || 1 EAC || 1 || 2 || || 4 || 7 ECFIN || 1 || || || || 1 ECHO || || 1 || || 1 || 2 ELARG || 1 || 3 || || || 4 EMPL || 1 || || 2 || 1 || 4 ENER || 1 || 8 || 1 || 5 || 14 ENTR || 7 || 4 || 5 || 15 || 31 ENV || || 5 || 4 || 21 || 30 ESTAT || || 2 || || 6 || 8 FPI || || 4 || || || 4 HOME || 1 || 4 || || 6 || 11 INFSO || || 3 || || 4 || 7 JUST || 2 || 1 || 4 || 6 || 13 MARE || || 5 || || || 5 MARKT || || 1 || 4 || 8 || 13 MOVE || 3 || 4 || 4 || 18 || 29 OLAF || || 1 || || || 1 REGIO || || || || 1 || 1 RTD || || 5 || || 1 || 6 SANCO || 1 || 10 || 1 || 12 || 24 SG || || 2 || || || 2* TAXUD || 1 || 9 || || 1 || 11 TRADE || 2 || 6 || || 3 || 11 SPOLU: || 23 || 99 || 25 || 121 || 268 * Vrátane odvolacieho výboru. Z číselných údajov vyplýva, že približne 37 % výborov (99 z 268) pôsobilo výlučne v rámci postupu preskúmania, zatiaľ čo len asi 8 % výborov (23 z 268) pôsobilo výlučne v rámci konzultačného postupu. Väčšina výborov (121 z 268, resp. 45 %) však pôsobila v rámci viacerých postupov. Rozpis podľa oblasti politiky ukazuje, že využívanie rôznych druhov postupov sa medzi jednotlivými oblasťami politiky líši. Počet výborov nie je jediným ukazovateľom činnosti na komitologickej úrovni. Počet zasadnutí, ako aj počet písomných postupov[8] použitých v roku 2011 vo všeobecnosti odráža pracovnú intenzitu v jednotlivých oblastiach a tiež výboroch (tabuľka III). TABUĽKA III — Počet zasadnutí a písomných postupov (2011) || Počet výborov || Zasadnutia || Písomné postupy 2010 || 2011 || 2010 || 2011 AGRI || 14 || 148 || 142 || 1 || 3 BUDG || 2 || 4 || 4 || 0 || 0 CLIMA || 4 || 15 || 14 || 3 || 0 COMM || 1 || 2 || 1 || 3 || 4 DEVCO || 6 || 28 || 17 || 44 || 55 DIGIT || 1 || 1 || 2 || 0 || 0 EAC || 7 || 17 || 18 || 50 || 52 ECFIN || 1 || 1 || 0 || 0 || 0 ECHO || 2 || 5 || 5 || 29 || 12 ELARG || 4 || 5 || 8 || 15 || 12 EMPL || 4 || 4 || 3 || 10 || 9 ENER || 14 || 19 || 13 || 3 || 2 ENTR || 31 || 56 || 56 || 35 || 32 ENV || 30 || 48 || 41 || 18 || 16 ESTAT || 8 || 16 || 14 || 8 || 6 FPI || 4 || 5 || 4 || 2 || 3 HOME || 11 || 23 || 24 || 23 || 27 INFSO || 7 || 24 || 20 || 13 || 20 JUST || 13 || 6 || 6 || 16 || 15 MARE || 5 || 11 || 9 || 6 || 11 MARKT || 13 || 34 || 18 || 14 || 12 MOVE || 30 || 60 || 53 || 13 || 12 OLAF || 1 || 2 || 3 || 1 || 1 REGIO || 1 || 9 || 5 || 0 || 5 RTD || 6 || 60 || 61 || 174 || 201 SANCO || 24 || 131 || 146 || 278 || 314 SG || 2 || - || 6* || - || 1 TAXUD || 11 || 107 || 81 || 0 || 7 TRADE || 11 || 18 || 15 || 7 || 6 SPOLU: || 268 || 859 || 783 || 766 || 838 * Vrátane 5 zasadnutí odvolacieho výboru. 2.2 Počet stanovísk a vykonávacích aktov/ opatrení Tak ako v prípade predchádzajúcich správ, aj táto správa poskytuje celkové číselné údaje týkajúce sa stanovísk vydaných výbormi a následných vykonávacích aktov/opatrení prijatých Komisiou[9]. Tieto údaje číselne vyjadrujú počet konkrétnych „výsledkov“ výborov (pozri tabuľku IV). V roku 2011 výbory vydali celkovo 1 868 stanovísk (v porovnaní s 1 904 stanoviskami v roku 2010); Komisia prijala celkovo 1 788 vykonávacích aktov/opatrení (v roku 2010 ich prijala 1 812). TABUĽKA IV — Počet stanovísk a prijatých vykonávacích aktov/opatrení (2011) || Stanoviská || Prijaté akty || Opatrenia prijaté podľa RPK AGRI || 271 || 271 || 1 BUDG || 1 || 1 || 0 CLIMA || 10 || 6 || 10 COMM || 6 || 5 || 0 DEVCO || 128 || 128 || 0 DIGIT || 1 || 1 || 0 EAC || 100 || 85 || 0 ECFIN || 0 || 0 || 0 ECHO || 15 || 16 || 0 ELARG || 58 || 58 || 0 EMPL || 11 || 3 || 0 ENER || 15 || 7 || 5 ENTR || 59 || 34 || 25 ENV || 55 || 14 || 35 ESTAT || 11 || 7 || 12 FPI || 2 || 1 || 0 HOME || 33 || 15 || 1 INFSO || 41 || 40 || 1 JUST || 14 || 4 || 0 MARE || 23 || 22 || 0 MARKT || 13 || 3 || 3 MOVE || 65 || 49 || 24 OLAF || 0 || 0 || 0 REGIO || 6 || 6 || 0 RTD || 206 || 200 || 0 SANCO || 625 || 574 || 46 SG || 9* || 1 || 0 TAXUD || 84 || 69 || 0 TRADE || 6 || 5 || 0 SPOLU: || 1 868 || 1 625 || 163 * Vrátane 8 stanovísk, ktoré predložil odvolací výbor. 2.3 Zasadnutia odvolacieho výboru Odvolací výbor zasadal prvýkrát 29. marca 2011 s cieľom prijať rokovací poriadok[10] v súlade s článkom 3 ods. 7 nariadenia o komitológii. Počas roka 2011 zasadal odvolací výbor ešte štyrikrát a celkovo prerokoval 8 návrhov vykonávacích aktov [v oblasti Zdravia a ochrany spotrebiteľov (SANCO)], ktoré predložila Komisia. V dvoch prípadoch vydal odvolací výbor kladné stanovisko, v piatich prípadoch nevydal žiadne stanovisko a v jednom prípade vydal záporné stanovisko. V piatich prípadoch, keď nebolo vydané žiadne stanovisko, sa Komisia rozhodla prijať vykonávacie akty. 2.4 Využívanie regulačného postupu s kontrolou (RPK) Ako bolo spomenuté v časti 1.2., reforma komitológie v roku 2011 neovplyvnila regulačný postup s kontrolou. Tento postup sa už nemôže používať pri nových právnych predpisoch, no ešte stále sa objavuje v niekoľkých existujúcich základných aktoch a bude sa naďalej uplatňovať v týchto aktoch, až kým nebudú formálne zmenené a doplnené. Počet vykonávacích opatrení prijatých podľa RPK v roku 2011 je 163 (pozri tabuľku IV). V roku 2011 bolo právo veta použité v dvoch prípadoch: – V máji 2011 vzniesla Rada námietku proti tomu, aby bol prijatý návrh smernice Komisie pozmeňujúci a doplňujúci smernicu Európskeho parlamentu a Rady 98/79/ES o diagnostických zdravotníckych pomôckach in vitro. Návrh opatrenia teda nebol prijatý. Komisia prijala revidované opatrenie 20. decembra 2011 (Ú. v. EÚ L 341, 22.12.2011, s. 50). – V októbri 2011 vzniesla Rada námietku proti tomu, aby bol prijatý návrh smernice Komisie pozmeňujúci a doplňujúci smernicu Európskeho parlamentu a Rady 2009/43/ES týkajúcu sa zoznamu výrobkov obranného priemyslu. Návrh opatrenia teda nebol prijatý. Komisia prijala revidované opatrenie 22. marca 2012 (Ú. v. EÚ L 85, 24.3.2012, s. 3). Na porovnanie, v roku 2010 Európsky parlament využil svoje právo veta v prípade návrhu opatrení iba v jednom prípade, Rada v dvoch prípadoch. TABUĽKA V — Počet vykonávacích opatrení prijatých podľa regulačného postupu s kontrolou (RPK) (2011) || Opatrenia prijaté podľa RPK || Návrhy opatrení vypracované podľa RPK a odmietnuté Parlamentom || Návrhy opatrení vypracované podľa RPK a odmietnuté Radou AGRI || 1 || 0 || 0 BUDG || 0 || 0 || 0 CLIMA || 10 || 0 || 0 COMM || 0 || 0 || 0 DEVCO || 0 || 0 || 0 DIGIT || 0 || 0 || 0 EAC || 0 || 0 || 0 ECFIN || 0 || 0 || 0 ECHO || 0 || 0 || 0 ELARG || 0 || 0 || 0 EMPL || 0 || 0 || 0 ENER || 5 || 0 || 0 ENTR || 25 || 0 || 1 ENV || 35 || 0 || 0 ESTAT || 12 || 0 || 0 FPI || 0 || 0 || 0 HOME || 1 || 0 || 0 INFSO || 1 || 0 || 0 JUST || 0 || 0 || 0 MARE || 0 || 0 || 0 MARKT || 3 || 0 || 0 MOVE || 24 || 0 || 0 OLAF || 0 || 0 || 0 REGIO || 0 || 0 || 0 RTD || 0 || 0 || 0 SANCO || 46 || 0 || 1 SG || 0 || 0 || 0 TAXUD || 0 || 0 || 0 TRADE || 0 || 0 || 0 SPOLU: || 163 || 0 || 2 3. Podrobné informácie o činnosti výborov Podrobné informácie o práci jednotlivých výborov v roku 2011 rozdelené podľa rôznych dotknutých útvarov Komisie sú uvedené v pracovnom dokumente, ktorý je pripojený k tejto správe. [1] Ú. v. EÚ L 55, 28.2.2011, s. 13. [2] Rozhodnutie Rady 1999/468/ES z 28. júna 1999 (Ú. v. ES L 184, 17.7.1999, s. 23), zmenené a doplnené rozhodnutím Rady 2006/512/ES (Ú. v. EÚ C 255, 21.10.2006, s. 4). [3] Okrem výnimočných prípadov stanovených v článku 7 nariadenia o komitológii. [4] Pozri však poznámku pod čiarou č. 3. [5] Výnimku predstavujú konečné mnohostranné ochranné opatrenia (článok 6 ods. 4 nariadenia o komitológii). [6] Ú. v. EÚ C 206, 12.7.2011, s. 11. [7] Bližšie informácie na: http://ec.europa.eu/transparency/regexpert/faq.cfm?aide=2. [8] Hlasovanie výboru sa môže uskutočniť na pravidelnom zasadnutí výboru alebo, v opodstatnených prípadoch, prostredníctvom písomného postupu v súlade s článkom 3 ods. 5 nariadenia o komitológii. [9] Treba poznamenať, že počet stanovísk sa môže odchyľovať od počtu vykonávacích aktov/opatrení v každom uvedenom roku. Príčiny týchto odchýlok sú vysvetlené v úvode sprievodného pracovného dokumentu útvarov Komisie. [10] Ú. v. EÚ C 183, 24.6.2011, s. 13.